Publication: Magyar Közlöny
Issue: MK-2001-99 (Year: 2001, Number: 99)
Era: 1990-2004
Section: — többször módosított — 138/1992. (X. 8.) Korm. rendelet (a továbbiakban: R.) 5. §-ának (16) bekezdése a következő mondattal egészül ki:
Paragraph Index: 46

(7) A készenléti díj az e rendelet 16. §-ának (2)—(3) bekezdése alapján számított óradíj (a továbbiakban: óradíj) harminc százaléka, heti pihenőnapon és munkaszüneti napon hatvan százaléka. Az ügyeleti díj mértéke az óradíj ötven százaléka. A heti pihenőnapon, illetve a munkaszüneti napon ellátott ügyeletért, ha a pedagógus kap másik pihenőnapot, az óradíj száz százalékának megfelelő összegű, ha nem kap másik pihenőnapot, az óradíj százötven százalékának megfelelő összegű ügyeleti díj jár. Az ügyeleti díj magában foglalja a készenléti díjat és a rendkívüli munka díjazását. Ha az ügyeletet, készenlétet pedagógus-munkakörben foglalkoztatott közalkalmazott látja el, az óradíj számításakor azt a pedagógus-munkakört kell figyelembe venni, amelyben a közalkalmazott a kötelező óráit teljesíti, több, eltérő kötelező óraszámú munkakörben történő foglalkoztatás esetén az egyes munkakörök kötelező óráinak átlagát, kollégiumi ügyelet és készenlét esetén minden esetben harminc órát. Ha az ügyeletet, készenlétet nem pedagógus-munkakörben foglalkoztatott közalkalmazott látja el, az óradíját harminc órával számolva kell meghatározni. E rendelkezésektől a közalkalmazott javára a kollektív szerződés, kollektív szerződés hiányában a munkáltató eltérhet. [Az Mt. 119. §-ának (3) bekezdéséhez és 128. §-ának (2) bekezdéséhez] 11/B. § Nem kell alkalmazni a rendkívüli munkavégzés elrendelésének és a munkaidő mértékébe történő beszámításának korlátozására vonatkozó rendelkezéseket, ha a rendkívüli munkavégzés elrendelésére a 11/A. § (2) bekezdésének a)—c) és e)—f) pontjában, illetve (3) bekezdésében meghatározott okból került sor.”

Source: https://magyarkozlony.hu/hivatalos-lapok/003dadabd362a35b0a14e8d94c68ffe14cfb6ebb/dokumentumok/b573d615fab0521fb8565b4b3a26c01430564bfd/letoltes